אנדרו מקמהן

אנדרו רוס מקמהן (באנגלית: Andrew Ross McMahon; נולד ב-3 בספטמבר 1982) הוא זמר-יוצר אמריקאי. הוא היה הסולן, הפסנתרן וכותב המילים העיקרי של הלהקה Something Corporate והיוצר העיקרי של הלהקה Jack's Mannequin והוא מופיע בסולו תחת השם שלו ותחת הכינוי שלו Andrew McMahon in the Wilderness.<ref></ref> ב-30 באפריל 2013, המיני-אלבום הראשון שלו, "The Pop Underground", יצא. האלבום הראשון שלו, "Andrew McMahon in the Wilderness" יצא ב-14 באוקטובר 2014. ספר הזיכרונות שלו, "Three Pianos", יצא ב-26 באוקטובר 2021.

== ביוגרפיה ==
מקמהן נולד בקונקורד, מסצ'וסטס. משפחתו של מקמהן עברה דירות לעיתים קרובות מכיוון שאביו עבד בקמעונות. כאשר מקמהן היה בכיתה ד', המשפחה שהתה לזמן קצר בקליפורניה כדי לתמוך במשפחה של אמא שלו אחרי מות אחיה. לאחר מות אחי אמו, שהיה אמן, מקמהן קיבל השראה להתעסק במוזיקה והחל ללמד את עצמו פסנתר. משפחתו של מקמהן החליטה להשתקע בקליפורניה זמן קצר לפני שהגיע לכיתה ח'.

== קריירה ==
=== עבודה מוקדמת (1992–1998) ===
מקמהן החל לנגן בפסנתר בגיל 9. בשנה לאחר מכן, הוא החל לנגן סולואים בפסנתר לפני שהוא ידע לקרוא תווים. מאוחר יותר הוא החל לקחת שיעורים בפסנתר.

מקמהן הקים את להקתו הראשונה, Left Here, עם חברים מהתיכון וחברים לעתיד בלהקה Something Corporate, קווין "קלאץ'" פייג' על גיטרה בס ובריאן אירלנד על תופים ב-1997. למרות שהם זכו בתחרות להקות, הם התפרקו זמן קצר לאחר מכן. מקמהן הקליט אלבום דמו סולו בשם "Andrew McMahon" עם עזרתם של כמה מחבריו, כולל הגיטריסט ג'וש פרטינגטון אשר הוא פגש בשנה השנייה שלו בתיכון. ב-1998 הם הקימו את הלהקה Something Corporate יחד עם רובן הרננדז שניגן בגיטרת קצב.

=== Something Corporate (1998-2006, 2010, 2022-2023) ===
מקמהן פגש את שאר חברי הלהקה בתיכון, ומאוחר יותר החליט על השם Something Corporate כבדיחה.<ref></ref> הלהקה הוציאה את הדמו הראשון שלה, "Ready... Break", ב-2000, מה שהוביל לעסקת אלבומים עם חברת דרייב-ת'רו רקורדס. חברת דרייב-ת'רו רקורדס הוציא את המיני-אלבום הראשון של הלהקה, "Audioboxer", שנה לאחר מכן. המיני-אלבום קיבל ביקורות טובות ומשך את תשומת הלב של החברה המפיצה של חברת דרייב-ת'רו, חברת אם-סי-איי. בגלל עסקת ההפצה של החברות, חברת אם-סי-איי החתימה את Something Corporate והלהקה הוציאה את אלבומה הראשון בחברה גדולה, Leaving Through the Window במאי 2002.

הלהקה קידמה את האלבום על ידי כך שהופיעה בהופעות ברחבי ארצות הברית, אשר כללו את הבמה המרכזית בפסטיבל ואנס וארפד טור. היא גם חיממה את ניו פאונד גלורי בסיבוב ההופעות האירופאי שלה. Something Corporate הוציאה את האלבום השני שלה, "North", בחברת גפן רקורדס בסוף 2003. מאז 2004, הלהקה לא נמצאת בחוזה עם אף חברת תקליטים.

ב-4 בדצמבר 2009, Something Corporate הודיעה על הופעת איחוד בפסטיבל Bamboozle Left 2010 והוסיפה לאחר מכן הופעה נוספת בפסטיבל Bamboozle Chicago 2010. באוגוסט 2010, הלהקה התאחדה לסיבוב הופעות. ב-3 בספטמבר 2022, Something Corporate התאחדה וביצעה חמישה שירים בהופעה לכבוד יום ההולדת ה-40 של מקמהן.

=== Jack's Mannequin (2004-2012) ===
הדחף המקורי לפרויקט הסולו של מקמהן Jack's Mannequin היה השיר "Locked Doors" שהוא הקליט בדצמבר 2003. הוא הרגיש שהשיר שונה מדי מחומר הקודם של Something Corporate. הוא הבין שאם הוא אי פעם יחליט להוציא אותו, הוא יעשה את זה באלבום סולו ולא באלבום של Something Corporate.<ref></ref> בסוף קיץ 2004, חברי הלהקה הרגישו מותשים מחודשים של הופעות והחליטו על הפסקה.

האלבום הראשון של הלהקה שנקרא "Everything in Transit" יצא באוגוסט 2005. האלבום השני של Jack's Mannequin שנקרא "The Glass Passenger" יצא בספטמבר 2008. האלבום השלישי של Jack's Mannequin שנקרא "People and Things" יצא באוקטובר 2011.

ב-12 בנובמבר 2012, Jack's Mannequin הופיעה בהופעה האחרונה שלה תחת השם הזה. ביוני 2013, יצא דיסק ו-DVD של ההופעה ששניהם נקראו "Live From The El Rey Theatre".

=== עבודת סולו (2012–2013) ===
ב-25 באוגוסט 2012, האתר של Jack's Mannequin הפנה לאתר andrewmcmahon.com. מקמהן החליט להוציא מוזיקה חדשה תחת השם שלו. יחד עם הבטחה למוזיקה חדשה, הוכרז שהוא יחמם את פאן בסיבוב ההופעות שלהם בתחילת 2013 ויצא לסיבוב הופעות באביב 2013. בהופעות הסולו של מקמהן השתתפו ג'יי מקמילן ומייקי "דה קיד" ווגנר מ-Jack's Mannequin, וג'ו באלרו, זאק קלארק וג'רמי האצ'ר.

ב-30 באפריל 2013, מקמהן הוציא את המיני-אלבום "The Pop Underground" בהפקתם של מאר ויליאמס וטוני הופר. הוא הופיע עם להקה O.A.R בסיבוב ההופעות שלהם Sounds of Summer באוגוסט. ב-2 באפריל 2013 יצא הסינגל "Synesthesia".

=== Smash (2013) ===
בינואר 2013, מקמהן נכלל ברשימת יוצרי השירים לעונה השנייה של הסדרה של NBC "סמאש".<ref></ref>

מקמהן תרם שלושה שירים לעונה השנייה, "I Heard Your Voice in a Dream", "Reach for Me" ו-"I'm Not Sorry". השיר "I Heard Your Voice in a Dream" זכה לשבחי המבקרים והיה מועמד לפרס אמי למוזיקה ומילים.<ref></ref>

=== Andrew McMahon in the Wilderness (2014-הווה) ===
==== תקופת Self-Titled Album (2014-2017) ====
ב-11 ביולי 2014, מקמהן פרסם באתר שלו שהמהלך הבאה בקריירה המוזיקלית שלו יהיה להופיע ולהוציא מוזיקה תחת הכינוי Andrew McMahon in the Wilderness.<ref></ref>

ב-16 ביולי 2014, הוא הוציא את הסינגל הראשון תחת הכינוי הזה בשם "Cecilia and the Satellite" על שם בתו סיסליה.<ref></ref> במהלך קיץ 2004, מקמהן הופיע עם מאט נתנסון וגאווין דגרו בהכנה לאלבום הסולו הראשון שלו, "Andrew McMahon in the Wilderness". האלבום יצא ב-14 באוקטובר 2014. מיני-אלבום בשם "The Canyons" יצא ב-20 בנובמבר 2015.

מקמהן חימם את ויזר ופאניק! אט דה דיסקו בסיבוב ההופעות שלהם Weezer & Panic! at the Disco Summer Tour 2016.

מקמהן כתב יחד עם לינדזי סטרלינג את השיר "Something Wild" וביצע אותו איתה. השיר הופיעה באלבום של סטרלינג "Brave Enough" והוא הופיע בכתוביות של הסרט "חברי הדרקון אליוט". הסינגל יצא ב-15 ביולי 2016.<ref></ref>

==== תקופת Zombies on Broadway (2017-2018) ====
ב-8 בספטמבר 2016, מקמהן שחרר סינגל חדש תחת השם Andrew McMahon in the Wilderness בשם "Fire Escape". אלבום הסולו השני שלי, "Zombies on Broadway", יצא ב-10 בפברואר 2017. ב-6 בינואר, מקמהן הוציא את הסינגל "So Close".<ref></ref> מקמהן יצא לסיבוב הופעות לקידום האלבום ב-2017 באמריקה הצפונית, בריטניה ויפן.<ref></ref><ref></ref>

מקמהן ולהקתו חיממו את בילי ג'ואל בשלוש הופעות.

באפריל ומאי 2018 מקמהן הופיע בסיבוב ההופעות בשם "The Pen and Piano Tour: An Acoustic Evening with Andrew McMahon in the Wilderness and Friends".<ref></ref>

==== תקופת Upside Down Flowers (2018-2022) ====
ב-18 במאי 2018 יצא הסינגל "Ohio" מתוך אלבום הסולו השלישי של מקמהן, "Upside Down Flowers".<ref></ref> האלבום יצא ב-16 בנובמבר. ביום שיצא האלבום יצא הסינגל "Teenage Rockstars".

ב-6 בנובמבר 2019, מקמהן וזאק קלארק הודיעו שניהם שקלארק יעזוב את להקת Wilderness.<ref></ref>

ב-2020, מקמהן הופיע בסיבוב הופעות בדרייב-אינים וביצע את כל האלבום "Everything in Transit" כדי לחגוג 15 שנה לאלבום יחד עם שירים אחרים של Something Corporate ו-Wilderness.<ref></ref> באותה השנה הוכרז שמורגן פארוס תצטרף ל-Wilderness. ב-31 ביולי יצא הסינגל "Get On My Wave" שמקמהן כתב יחד עם קינג טאף.<ref></ref><ref></ref> ב-1 בינואר 2021 יצא הסינגל "New Year Song".<ref></ref>

ב-10 ביוני, הוכרז על סיבוב הופעות לקידום ספר הזיכרונות של מקמהן "Three Pianos".<ref></ref>

בספטמבר, מקמהן ערך הופעה באנהיים, קליפורניה לחגוג את יום ההולדת ה-40 שלו. כחלק מההופעה, התרחש איחוד בהפתעה של Something Corporate.<ref></ref>

==== תקופת Tilt at the Wind No More (2022-הווה) ====
ב-18 באוגוסט 2022, מקמהן הוציא את הסינגל "Stars".<ref></ref> ב-10 באוקטובר יצא הסינגל "Skywriting".<ref></ref> ב-16 בנובמבר יצא הסינגל "VHS".<ref></ref> ב-22 בדצמבר יצא הסינגל "Built to Last". ב-11 בינואר 2013 יצא הסינגל "Lying On The Hood Of Your Car".<ref></ref>

ב-11 בינואר מקמהן גם פרסם את שם אלבום הסולו הרביעי שלו, "Tilt at the Wind No More" האלבום אמור לצאת ב-21 במרץ 2023.<ref></ref>

== משתתפים בהופעות ==
=== נוכחיים ===
* אנדרו מקמהן - שירה, פסנתר, קלידים, מפוחית (2013 - הווה)
* בובי "רו" אנדרסון / בוב אוקסלבאד: גיטרה, שירה (אורח 201–2017, חבר 2018 - הווה)
* ג'יי מקמילן: תופים, כלי הקשה (2013 - הווה)
* מורגן פארוס - כינור, קלידים, שירה( 2020 - הווה)
* מייקי "דה קיד" ווגנר: בס, קלידים, שירה, גיטרה, כלי הקשה (2013 - הווה)

=== לשעבר ===
* ג'ו האלרו - גיטרה, שירה (2013)
* ג'רמי האצ'ר - גיטרה, שירה (2013)
* זאק קלארק - גיטרה, גיטרה בס, אקורדיון, שירה (חבר 2013–2020, אורח 2022)

== עבודות אחרות ==
ביולי 2006, מקמהן ייסד ארגון צדקה ללא מטרות רווח בשם "The Dear Jack Foundation" כדי לגייס כספים למחקר סרטן.

ב-26 באוקטובר 2021, מקמהן פרסם את הספר "Three Pianos: A Memoir".<ref></ref>

== חיים אישיים ==
ב-27 במאי 2005, מקמהן נאלץ לבטל את כל ההופעות הבאות שלו.<ref></ref> אחרי בדיקה רפואית שהייתה קשורה למקרה של דלקת במיתרי הקול, מקמהן אושפז בבית חולים בניו יורק היכן שהוא אובחן בלוקמיה לימפוציטית חריפה ב-1 ביוני, אותו היום שבו הוא סיים להקליט את "Everything in Transit".<ref></ref>

בחודשים הבאים, מקמהן קיבל טיפולים שונים בזמן שהוא עדכן את הבלוג שלו במצבו. ב-23 באוגוסט, האלבום "Everything in Transit" יצא ובאותו יום מקמהן עבר השתלת תא גזע שאחותו קייטי מקמהן תרמה לו. ב-2 בדצמבר, מקמהן חגג את היום ה-100 לאחר השתלת תא הגזע בהופעה ראשונה מזה חצי שנה.

מקמהן התחתן עם קלי האנש בדצמבר 2006. הבת שלהם, סיליה, נולדה ב-2014.

סרט דוקומנטרי בשם "Dear Jack" יצא ב-8 באוקטובר 2009. הסרט מתאר את מאבקו של מקמהן בלוקמיה.

==קישורים חיצוניים==

== הערות שוליים ==

קטגוריה:זמרי רוק אמריקאים
קטגוריה:אמריקאים שנולדו ב-1982